Document ID: /roh_data/filtered/Laws_Sagogn.jsonl.gz/19

Cuntegn
I.	Intent	3
II.	Diever permanent	3
III.	Diever a cuort temps	4
IV.	Responsabladads	4
V.	Stipulaztiuns finalas	5
Sebasond sin Ia lescha per diever da localitads art. 24 relai la suprastonza communala suandont uorden per las clavs dallas localitads ed ils imponts publics.
Intent
Diever permanent
Diever a cuort temps
Responsabladads
Stipulaziuns finalas
Rimnada sistematica 
da dretg communal dalla
Vischnaunca da Sagogn
Nummera
0290.02.01
Tetel
Uorden da clavs
Ediziun
Ediziun dils 18.02.2024

Ediziun dils 16.04.2015
Ediziun dils 07.12.2012
Ediziun dils 10.10.2005
Valeivel
05.03.2024
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 05.03.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 05.03.2024 tras Thomas Candrian
Intent
Art. 1
Intent
Quei uorden regla las cumpetenzas per l'access a localitads communalas sco er ils dretgs e las obligaziuns dallas possessuras e dals possessurs dallas clavs.
Responsabladad dalla canzlia
Art. 2
Responsabladad dalla canzlia
Sin incumbensa dalla suprastonza ei la canzlia il post responsabel per las clavs. Mo ella astga pustar novas clavs e midar las clavs existentas. Midadas vid stabiliments da serrar astgan vegnir fatgas mo sin incumbensa dalla suprastonza communala.

L'administraziun, il dar ora ed il retrer clavs vegn exequius en moda autonoma dalla canzlia. Ei vegn fatg in protocol d'emissiun che cumpeglia tut las clavs. L'adressa, la nummera da telefon, il datum d'emissiun e la suttascripziun per retrer e per restituir vegnan registradas en quei protocol.

La canzlia ei autorisada da prender ordinaziuns e da dar directivas.
Basa
Art. 3
Basa
Mintga persuna naturala ni giuridica che fa regularmein exercizis ni trenaments en locals communals sa pretender ina clav. La clav vegn dada encunter in deposit da fr. 20.-. Emploiai dalla vischnaunca e dil consorzi da scola sco era persunas uffizialas ein deliberadas dil deposit, schilunsch ch'ei drova ina clav per lur activitads.

Sch'ina uniun (instituziun, gruppaziun) consista da pliras gruppas ni squadras san pliras clavs vegnir retratgas per las medemas cundiziuns.
En cass motivai sa la canzlia refusar da dar ora ina clav ni pretender anavos la clav. Art. 27 dalla lescha davart l'utilisaziun dallas localitads vala per quels cass.
Midadas
Art. 4
Midadas
Midadas persunalas enteifer l'organisaziun han automaticamein per consequenza ina nova procedura d'emissiun da clav. Dar vinavon la clav senza quella ei buc lubiu.
Principi
Art. 5
Principi
Sch'ella ha ina lubientscha corrispundenta sa mintga persuna naturala ni giuridica pretender dal'admini-straziun communala ina clav.

Ina tala emissiun da clavs cuoza maximalmein 2 jamnas. Davart excepziuns decida la canzlia.

Per retratgas a cuort temps drova ei negin deposit. Igl artechel 2 vegn applicaus.
Responsabladad
Art. 6
Responsabladad
Tgi che survegn ina clav e suttascriva per quei intent il protocol d'emissiun stat bein per tut las consequenzas che seresultan ord dil possess dalla clav.

Quella persuna ei responsabla:
per l'utilisaziun dalla localitad e dils indrez tenor las reglas
da tener en las prescripziuns dallas leschas
da haver quitau dalla clav ch’ella vegn buc engulada ni nezzegiada senza lubientscha
ch’ei vegn buc fatg copias dallas clavs
d’informar en cass ch’ina clav ei svanida
da dar anavos la clav senza dumonda alla canzlia, schispert ch'ella vegnan buc pli duvrada

En cass ch’ina clav va a piarder ni ch’ei vegn cunterfatg ad alinea 2 vegnan ils cuosts per midar cilinders, novas clavs eav. mess a quen al responsabel.
Deposit
Art. 7
Deposit
Il deposit vegn pagaus al furnitur dalla clav encunter ina quittanza, nun ch'ei dettia in motiv per la scadenza.

Il deposit vegn buc restituius en suandonts cass:
Cunterfar allas perscripziuns
Nezzegiar las localitads senza lubientscha
Spedita dalla clav
Controllas
Art. 8
Controllas
La canzlia sa far controllas periodicas.
Entrada en vigur
Art. 9
Entrada en vigur
Quei uorden entra en vigur cun l'approbaziun dalla suprastonza communala. 

Quei reglament remplazza tut ils reglaments vertents.
Ediziun approbada dalla Suprastonza communala ils
05.03.2024
Ediziun approbada dalla Radunonza communala ils
-
Ediziun approbada dalla Regenza dil cantun GR ils
-
Uorden da clavs
Rimnada sistematica da dretg communal		Pagina 2 da 6
Uorden da clavs - Stipulaziuns finalas	05.03.2024
Rimnada sistematica da dretg communal		Pagina 2 da 6